**Pályázat külügyi referensi tisztségre**

Az ELTE BGGyK HÖK Ellenőrző Bizottságának elnöke pályázatot ír ki

az ELTE BGGyK HÖK külügyi referensi tisztségére.

**A külügyi referens feladata az ELTE BGGyK HÖK Alapszabálya alapján:**

(1) Külügyi kérdésekben képviseli az Önkormányzatot.

(2) Irányítja és szervezi az Önkormányzat külkapcsolatait.

(3) Együttműködik a kari külügyi hallgatói főmentorral.

(4) Tisztsége alapján tagja:

* 1. a Kari Tanácsnak,
	2. az Egyetemi Hallgatói Önkormányzat Külügyi Bizottságának.

(5) Gondoskodik a Kar hallgatóinak külföldi ösztöndíjakkal kapcsolatos tájékoztatásáról.

(6) Diákcsere-programokat kezdeményez és felel a helyek korrekt elosztásáért.

(7) Részt vesz a Kar vendéghallgatói itt tartózkodásának szervezésében.

(8) Kapcsolatot tart és együttműködik a tudományos és nemzetközi dékánhelyettessel, valamint a Kar hallgatói és oktatói mobilitási ügyekért felelős nemzetközi referensével.

(9) Kapcsolatotokat épít ki és tart fenn országos és külföldi hallgatói szervezetekkel.

(10) Külügyi ügyekben segíti a kari képviselők munkáját.

(11) Vezeti a kari Külügyi Bizottságot.

(12) Összegyűjti, rendszerezi és értékeli a külföldi ösztöndíjakkal kapcsolatos információkat, valamint segíti a hallgatókat a lehetőségek minél jobb kihasználásában.

(13) Elnöke a Külügyi Bizottságnak.

**A pályázás menete:**

A külügyi referensitisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázat leadására az Alapszabály értelmében az alakuló küldöttgyűlési ülés meghívójában szereplő időpontot 48 órával megelőzőleg van lehetőség. Az alakuló küldöttgyűlési ülésre várhatóan április elején kerül sor, ennek pontos dátumáról az Ellenőrző Bizottság tájékoztatót fog küldeni. **Ennek megfelelően a határidő, mely szükség szerint meghosszabbítható: 2015. március 31.** A pályázatot elektronikus formában az eb@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Az Önkormányzat tisztségviselőit, így a külügyi referenst a Küldöttgyűlés, vagy átruházott hatáskör esetén az Elnökség választja az elnök kivételével.

Budapest, 2015. március 18.

Zatykó Nóra s.k.

ELTE BGGyK HÖK

Ellenőrző Bizottság

elnök